[{"text_idx": "#000004", "text": "Sgoriodd Jordan Williams o fewn yr hanner awr gyntaf, ergyd nerthol o du allan i\u2019r cwrt cosbi yn curo Ashley Morris, golwr Pen-y-bont wrth i\u2019r be\u0302l nythu yn gornel isa\u2019r rhwyd."}, {"text_idx": "#000005", "text": "Fe sgoriodd Williams ei ail o\u2019r ge\u0302m o fewn 90 eiliad o\u2019r gyntaf, Morris yn ceisio dyrnu croesiad Ryan Brobbel ond y be\u0302l yn glanio wrth draed yr ymosodwr i ddyblu mantais Y Seintiau ar yr egwyl."}, {"text_idx": "#000006", "text": "Fe ildiodd Ashley Morris gic o\u2019r smotyn yn fuan cyn yr awr wrth iddo ruthro o\u2019i linell a llorio blaenwr Y Seintiau, Declan McManus."}, {"text_idx": "#000007", "text": "Llwyddodd Y Seintiau i sgorio eu trydedd go\u0302l o\u2019r ge\u0302m o\u2019r smotyn, prif sgoriwr y Cymru Premier y tymor hwn, Declan McManus yn curo Ashley Morris ar o\u0302l awr o chwarae."}, {"text_idx": "#000008", "text": "Fe ymdrechodd Pen-y-bont hyd y diwedd, a llwyddodd ti\u0302m Rhys Griffiths i ddod no\u0302l i mewn i\u2019r ge\u0302m wrth i Shaun MacDonald sgorio gydag ergyd nerthol o du allan i\u2019r cwrt."}, {"text_idx": "#000009", "text": "Roedd diweddglo dramatig i\u2019r ge\u0302m gyda Daniel Jefferies yn penio\u2019r ail i Ben-y-bont gydag eiliadau yn weddill o\u2019r 90."}, {"text_idx": "#000010", "text": "Er i Ben-y-bont geisio hawlio cic o\u2019r smotyn yn hwyr wrth i Connor Roberts, golwr Y Seintiau geisio ennill y be\u0302l oddi wrth un o ymosodwyr Pen-y-bont \u2013 fe ddaeth y chwiban olaf i ryddhad y deiliaid gyda\u2019r Seintiau Newydd yn ennill Cwpan Cymru 2021/22."}, {"text_idx": "#000011", "text": "O ganlyniad buddugoliaeth Y Seintiau, bydd Y Drenewydd sydd wedi gorffen eu tymor yn y drydydd safle yn yr uwch gynghrair yn hawlio eu lle yn Ewrop"}]